Eelnõu

LÄÄNE-HARJU VALLAVOLIKOGU

OTSUS

Paldiski	XX. mai 2024

Detailplaneeringu koostamise algatamine ja keskkonnamõju strateegilise hindamise algatamata jätmine

Advokaadibüroo WALLESS OÜ (registrikood 14024560) juhatuse liige Piret Kergandberg esitas Lääne-Harju Vallavalitsusele taotluse (registreeritud 21.08.2023 nr 6-2/1956) sooviga algatada detailplaneering Laulasmaa külas Lohusalu tee 78 // Merevahe (katastritunnus 29501:007:3000) maatulundusmaa sihtotstarbega katastriüksusel pindalaga 136150 m².

Lohusalu tee 78 // Merevahe katastriüksus asub Lohusalu tee 11395 ja Meremärgi tee vahelisel alal. Katastriüksus on hoonestamata. Katastriüksust läbivad Meremärgi tee ja Merevahe jalgtee. Lohusalu tee 78 // Merevahe katastriüksuse kõlvikulisest koosseisust moodustab 132986 m² mets ja 3164 m² muu maa kõlvik. Katastriüksuse põhjapoolne osa on tasasema reljeefiga hõredama metsaga kaetud ja lõuna poolne alal on muutuva kõrgusega liivaluide. Planeeritav ala piirneb põhjas Meremärgi tee 3 (katastritunnus 29501:001:0135), Kingu tee 1 (katastritunnus 29501:001:0112), Kingu tee 2 (katastritunnus 29501:001:0111), Kanarbiku vkt 3a (katastritunnus 29501:012:0002), Kanarbiku vkt 3 (katastritunnus 29501:012:0001), Kanarbiku vkt 5 (katastritunnus 29501:012:0050) elamumaa, Kingu tee (katastritunnus 29501:001:0103) transpordimaa ja Meremärgi tee 11a (katastritunnus 43101:001:1141) maatulundusmaaga, idas Sambla tee 1 (29501:007:1499), Sambla tee 3 (29501:007:1424), Sambla tee 5 (29501:001:0422) elamumaa ja Kingu tee 24 (29501:001:0423) maatulundusmaadega, lõunas11395 Laulasmaa-Lohusalu tee (katastritunnus 29501:007:0257) transpordimaaga, läänes Lohusalu tee 104 (katastritunnus 29501:001:003) ühiskondlike ehitiste maa katastriüksusega. Planeeringualale viiv juurdepäästee Pansionaadi tee (registrikood 2957660) on eratee.

Keila valla üldplaneeringus on alale määratud üldkasutatava maa juhtotstarve. Üldplaneeringus on sellel ala märgitud kaitstav mets asudes Harju Maakonnaplaneeringu 2030+ kohaselt rohevõrgustiku tugialas. Keila valla üldplaneeringu joonisel 2A on märgitud ettepanek määrata Meremärgi tee avalikuks teeks ja ära märgitud soovituslik jalgtee asukoht.

Harju Maakonnaplaneering 2030+ detailplaneeringus on tehtud ettepanek kergliiklustee uueks asukohaks märgitud Merevahe tee algusega Lohusalu teelt kulgedes mööda Pansionaadi teed Merevahe teele. Lohusalu tee 104 krundi omanik ei soovi Pansionaadi teed määrata avalikuks kasutuseks. Samasuguse seisukoha on esitanud Kingu tee piirkonna kinnistute omanikud. 

Selleks et tagada inimeste turvaline avalik läbipääs jalgsi liikumiseks Lahepere lahe äärest Laulasmaa laheni ja Laulasmaa maastikukaitsealale ning sealt edasi Keila – Joale on vaja tagada jalgtee läbi Lohusalu tee 78//Merevahe planeeringuala. See on avalik huvi mis tuleneb Keila valla üldplaneeringust ja Harju Maakonnaplaneering 2030+ tehtud ettepanekust. Huvitatud isik soovib jagada maatulundusmaa ja moodustada kaks elamumaa krunti. Seetõttu on tegemist üldplaneeringut muutva detailplaneeringuga.
Eelnevast tulenevalt on detailplaneeringu eesmärgiks määrata ehitusõigus ja tingimused Lohusalu tee 78 // Merevahe katastriüksusele ja lahendada avaliku jalgtee uus asukoht kaaludes erinevaid huve ja rohevõrgustiku toimivust. Lisaks leidub planeeringualal looduskaitselisi objekte. Vastavalt planeerimisseaduse §142 lõike 1 punktile 3 on tegemist üldplaneeringut muutva detailplaneeringuga. 

Planeerimisseaduse § 142 lõike 6 kohaselt tuleb üldplaneeringu põhilahenduse muutmise ettepanekut sisaldava detailplaneeringu koostamisel anda eelhinnang ja kaaluda keskkonnamõju strateegilise hindamise vajalikkust ja küsida asjaomaste asutuste seisukohti.

Keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lõike 1 punktid 1-4 sätestavad juhud, millal tuleb viia läbi keskkonnamõju strateegiline hindamine (edaspidi KSH). Puhkekodu tee 4 katastriüksuse detailplaneeringuga kavandatav tegevus ei kuulu KeHJS § 6 lõikes 1 sätestatud olulise keskkonnamõjuga tegevuste hulka. KSH algatamist tuleb kaaluda ja anda sellekohane eelhinnang KeHJS § 33 lõikes 2 punktides 1-4 toodud juhtudel, sealhulgas kui detailplaneering teeb ettepaneku kehtestatud üldplaneeringu põhilahenduse muutmiseks.

Keskkonnamõju strateegilise hindamise eelhinnang (lisa) on koostatud lähtudes KeHJS § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest ja arvestades Riin Kutsari koostatud juhendit „EELHINDAMINE-KMH/KSH eelhindamise juhend otsustaja tasandil, sh Natura-eelhindamine“.

KeHJS § 33 lõike 6 kohaselt on KSH algatamise vajalikkuse kohta küsitud Lääne-Harju Vallavalitsuse xx.05.2024 kirjaga nr 6-2/xxx arvamust Regionaal- ja Põllumajandusministeeriumilt, Keskkonnaametilt ja Terviseametilt.  Regionaal - ja Põllumajandusministeerium esitas seisukohad xx.07.2024 kirjaga nr xx-x/xxxx-x.. Keskkonnaamet esitas arvamuse xx.07.2024 kirjaga nr. Terviseamet esitas oma seisukohad xx kirjaga nr xx.

Ülaltoodud seisukohtadest ja kaalutlustest lähtuvalt jäetakse algatamata keskkonnamõju strateegiline hindamine, kuna planeeringuga kavandatavatel tegevustel puudub oluline keskkonnamõju. Planeeringuga lahendatakse ülesanded vastavalt planeerimisseaduse § 75 lõike 1 punktidele 10-12.

Detailplaneeringu koostamise algataja ja kehtestaja on Lääne-Harju Vallavolikogu, koostamise korraldaja Lääne-Harju Vallavalitsus (mõlema aadress Rae 38, Paldiski linn, 76806) ning koostaja on Ruum Ja Maastik OÜ (registrikood 11038715) Väike-Ameerika 20, Tallinn 10129; maarja@ruumjamaastik.ee.

Kohaliku omavalitsuse korralduse seaduse § 22 lõike 1 punkti 31, planeerimisseaduse § 9, § 10 lõike 1, § 12 , § 128 lõigete 1, 4-8, § 130 lõike 2 punkti 2, § 142 lõike 1 punkti 3, lõiked 2,5 ja 6 keskkonnamõju hindamise ja keskkonnajuhtimissüsteemi seaduse § 32, § 33 lõike 2 punkti 3, lõigete 3-6, § 35 lõigete 1, 3, 5, 6 ja 7 alusel ning arvestades vallavolikogu keskkonna- ja planeerimiskomisjoni xx.07.2024 seisukohta 

1. Algatada Keila valla üldplaneeringut muutev detailplaneering Lääne-Harju vallas Laulasmaa külas Lohusalu tee 78 // Merevahe katastriüksusel.

2. Jätta algatamata keskkonnamõju strateegiline hindamine Lääne-Harju vallas Laulasmaa külas  Lohusalu tee 78 // Merevahe (registrikood 29501:007:3000) katastriüksuse detailplaneeringul
kuna koostatud eelhinnangu (lisa) põhjal detailplaneeringul oluline keskkonnamõju puudub.

3. Detailplaneeringu algatamise ja keskkonnamõju strateegilise hindamise algatamata jätmise otsusega on võimalik tutvuda Lääne-Harju valla veebilehel www.laaneharju.ee ja tööpäevadel Lääne-Harju Vallavalitsuses aadressil Rae 38, Paldiski linn.

4. Avaldada teade detailplaneeringu algatamisest 14 päeva jooksul Ametlikes Teadaannetes ja valla veebilehel ning 30 päeva jooksul algatamisest alates ajalehes Harju Elu ja Lääne-Harju Valla Lehes.

5. Vallavalitsusel sõlmida huvitatud isikuga leping detailplaneeringu koostamise finantseerimise õiguse üleandmiseks.

6. Vallavalitsusel teavitada detailplaneeringu koostamise algatamise ja keskkonnamõju strateegilise hindamise algatamata jätmisest planeerimisseaduse § 127 lõikes 1 ja 2 nimetatud isikuid ja asutusi ning KeHJS § 35 lõikes 6 nimetatud asutust.

7. Otsus jõustub teatavakstegemisest.

Külli Tammur
vallavolikogu esimees